GOSPIĆ- S područja Ličko-senjske županije u posljednja 24 sata 11 je novooboljelih osoba od COVID-19, 18 osoba je izliječeno te je jedna osoba preminula. Šest oboljelih osoba je s područja Senja, dvije s područja Vrhovina te po jedna oboljela osoba s područja Gospića, Novalje i Perušića. U tijeku je epidemiološka obrada kontakata oboljelih osoba. Na Covid odjelu OB Gospić preminula je jedna muška osoba (1936.) s područja Gospića. Od COVID-19 s područja Ličko-senjske županije ukupno je oboljelo 4417 osoba od čega je 98 aktivnih slučaja, 141 osoba je preminula te je ukupno izliječeno 4178 osoba. Na liječenju na Covid odjelu OB Gospić trenutno se nalazi 26 osoba. U posljednja 24h provedeno testiranje nad 75 osoba. Na području PU ličko-senjske aktivno je 300 mjera samoizolacije. Provjerom je utvrđeno jedno kršenje izrečenih mjera.